# Anmodning om erklæringer

Energistyrelsen skal til brug for behandlingen af ansøgning om tilsagn om tilskud til virksomheder, der gennemfører projekter hos varmekunder om energibesparelser og energieffektiviseringer jf. Bekendtgørelse om tilskud til individuelle varmepumper ved skrotning af olie- eller gasfyr (Skrotningsordningen) indhente nedenstående oplysninger og erklæringer.

|  |  |
| --- | --- |
| Ansøgers CVR-nr.: |  |

**Virksomhedens størrelse**

Ansøgers størrelse i henhold til den definition, som fremgår af bilag 1 i Europa-Kommissionens henstilling af 6. maj 2003 om definitionen af mikrovirksomheder, små og mellemstore virksomheder (2003/361/EF), EU-Tidende 2003, L124, side 36:

Ansøger er en lille eller mellemstor virksomhed

Ansøger er en stor virksomhed

# Erklæringer

Varmepumperne ville ikke blive installeret uden tilskud efter denne bekendtgørelse

Varmepumperne erstatter et eksisterende olie- eller gasfyr til bygningsopvarmning hos varmekunden.

Varmekundens olie- eller gasfyr skrottes

Varmepumpen installeres i en bygning, som befinder sig uden for områder, der er besluttet udlagt til fjernvarme

Varmepumpen ikke installeres i en bygning ejet af energitjenesteleverandøren eller dennes koncernforbundne selskab

Ansøger modtager ikke anden offentlig støtte til de varmepumper der søges om tilskud til.

Tilskudsbeløbet anvendes til nedsættelse af varmekundens engangsbetaling til energitjenesteleverandøren ved installation af varmepumpen

## Kriseramt

Ansøger er ikke kriseramt og vil straks orientere Energistyrelsen, hvis ansøger bliver kriseramt, eller der opstår tvivl herom, i ansøgningsperioden. Ansøger er endvidere bekendt med, at hvis ansøger opnår tilsagn om tilskud, og gør brug af tilsagnet, er støttemodtager i hele støtteudbetalingsperioden forpligtet til at orientere Energistyrelsen hvis støttemodtager bliver kriseramt, eller der opstår tvivl herom.

Energistyrelsen må ikke udbetale støtte til en kriseramt virksomhed. Energistyrelsen vil derfor stoppe udbetaling af tilskud, hvis en støttemodtager bliver kriseramt eller der opstår tvivl herom. En virksomhed er kriseramt, når den uden statslig indgriben næsten med sikkerhed vil være nødt til at indstille sin aktivitet på kort eller mellemlang sigt, som defineret i Kommissionens Meddelelse - Rammebestemmelser for statsstøtte til redning og omstrukturering af kriseramte ikke-finansielle virksomheder, EU-Tidende 2014, C 249, side 1.

## Tilbagebetalingskrav

Ansøger har efterkommet ethvert krav om tilbagebetaling af støtte, som Europa-Kommissionen ved en tidligere afgørelse har fundet ulovlig og uforenelig med det indre marked, og vil straks orientere Energistyrelsen, hvis sådanne krav opstår i ansøgningsperioden eller der opstår tvivl herom. Ansøger er endvidere bekendt med, at hvis ansøger opnår tilsagn om tilskud, og gør brug af tilsagnet, er støttemodtager i hele støtteudbetalingsperioden forpligtet til at orientere Energistyrelsen, såfremt støttemodtager bliver mødt med et krav om tilbagebetaling af støtte, eller der opstår tvivl herom.

Energistyrelsen må ikke udbetale støtte til en virksomhed, som ikke har efterkommet ethvert krav om tilbagebetaling af støtte, som Europa-Kommissionen har fundet ulovlig og uforenelig med det indre marked. Energistyrelsen vil derfor stoppe udbetaling af tilskud.

# Underskrift

*Ved min underskrift indestår jeg for rigtigheden af de afgivne erklæringer og eventuelt vedhæftede dokumenter.*

|  |
| --- |
| Dato / Sted |
| Underskrift |
| Navn (Blokbogstaver) |

|  |
| --- |
| Dato / Sted |
| Underskrift |
| Navn (Blokbogstaver) |